
1. 
FORMÅL OG OMFANG

Målet med desse retningslinjene er å leggje til rette for ein trygg arbeidsplass for dei som arbeider med ioniserande stråling, og for kollegaene deira, ved at arbeidet blir utført etter krava frå styresmaktene. Utslepp av radioaktive isotopar til miljøet skal vere minimale og innanfor grensene som er gjevne av styresmaktene.

Retningslinjene gjeld for alle 

· tilsette

· mastergradsstudentar

· andre studentar som i prosjekt er knytt til forskingslaboratorium 

· gjesteforskarar 

over 18 år som arbeider med ioniserande stråling, ved Universitetet i Tromsø, samt ved feltstasjonar og på tokt. Retningslinjene gjeld og der kor ioniserande stråling blir danna sjølv om strålinga ikkje blir brukt i arbeidet.

Handtering av radioaktive isotopar som sender ut -stråling, og av spaltbart materiale, kan berre gjerast etter avtale med tilsynshavande. Lærlingar mellom 16 og 18 år samt lågaregradsstudentar skal ikkje handtere kjelder for ioniserande stråling, eller vere eksponert for stråling frå slike kjelder, utan etter avtale med tilsynshavande for strålevern. 

Eventuell søknad om dispensasjon frå deler av desse retningslinjene kan rettast til Universitetsdirektøren.

2. 
ANSVAR OG MYNDE

2.1
Organisering av strålevernsansvar



Linjeleiing / prosjekttilsette




Fagpersonar


















Ansvar innan strålevern følgjer linjeleiinga på same måte som innan HMS-arbeid og andre hovudoppgåver ved universitetet. I tillegg er det utnemnd fagpersonar med spesiell kompetanse og/eller med spesielle oppgåver.
2.2
Universitetsdirektøren

Universitetsdirektøren har det overordna ansvaret for strålevernet ved Universitetet i Tromsø.

Personaldirektøren tek i vare det daglege ansvaret som i desse retningslinjene er lagt til Universitetsdirektøren.

Universitetsdirektøren skal ha oversikt over all bruk av ioniserande stråling ved Universitetet i Tromsø. Han skal føre liste over personar som kjem inn under «Forskrift om ioniserende stråling» (jf. §1 og §12 i forskrifta).

Dersom det ved bruk av ioniserande stråling har vore brot på gjeldande lovar og reglar, og dette gjentek seg etter skriftleg åtvaring, kan Universitetsdirektøren nekte prosjektet eller brukaren retten til å handtere slike strålekjelder. Andre sanksjonar kan og vere aktuelle.

Universitetsdirektøren rapporterer til Statens strålevern som har tilsynsmynde for stråling i Noreg. Denne rapporteringa inkluderer talet på prosjekt, strålekjelder, type radioaktive isotopar og aktivitetsmengder, innkjøpsrutinar og avfallshandtering, og evt. uhell eller ureglementert forhold.

Universitetsdirektøren utnemner tilsynshavande for strålevern og delegerer tilsynet til denne.

2.3
Tilsynshavande for strålevern 

Tilsynshavande skal ha fagleg kompetanse innan ioniserande stråling. Dette inkluderer grunnleggjande dosimetri (måling og rekning av stråledose) med vurdering i høve til strålevern, og det inkluderer rådgjeving og rettleiing innan strålevern.

Tilsynshavande for strålevern skal sjå til at regelverket innan strålevern blir følgt ved Universitet i Tromsø. 

Tilsynshavande har ansvar for 

 universitetsinterne retningslinjer for bruk av ioniserande stråling 

 rutinar for bruk av hot-lab

 at det blir arrangert strålevernskurs 

 opplæring av reinhaldspersonell, driftspersonell og andre som kan bli eksponert for ioniserande stråling.

Tilsynshavande skal kontrollere 

 innkjøpssentral for radioaktive isotopar

 laboratorium kor strålekjelder for ioniserande stråling blir brukt 

Tilsynshavande skal ha oversikt over 

 prosjekt

 prosjektansvarlege

 strålekjelder

 strålevernskontaktar 

 innkjøpskontaktar

 brukarar

Tilsynshavande kan stoppe forsøk kor forholda ikkje er lagt til rette i høve til gjeldande lovar og reglar, eller dersom det har vore alvorlege brot på desse.

Tilsynshavande rapporterer innan sitt ansvarsområde til Universitetsdirektøren v/ personaldirektøren.

2.4
Fakultets-/høgskoledirektør (evt. administrativ leiar)

Fakultets-/høgskoledirektøren skal ha oversikt over all bruk av ioniserande stråling ved fakultetet/ høgskolen. Han skal sjå til at strålevernet her blir følgt opp og samkøyrt. Dersom fakultetet/høgskolen sine institutt har administrativ leiar, kan ansvaret, eller deler av ansvaret, førast over til denne funksjonen med instituttet som ansvarsområde. Dette skal i så fall vere skriftleg dokumentert i «HMS-håndboka».

Fakultets-/høgskoledirektøren skal rapportere uhell og skadar, som har årsak i ioniserande stråling, til Universitetsdirektøren v/tilsynshavande. 

Fakultets-/høgskoledirektøren er ansvarleg for, der det er aktuelt:

· innkjøpssentral for radioaktive isotopar ved fakultetet/høgskolen

· at hot-lab tilfredsstiller gjeldande krav

Fakultets-/høgskoledirektøren  har ansvaret for å utnemne strålevernskontaktane ved eininga og er ansvarleg for følgjande oppgåver som er delegert til strålevernskontakten:

 ajourføring av «Strålevernshandboka»

 bruken av persondosimeter (brikkedosimeter) 

 rutinekontrollar 

Om ansvaret eller deler av ansvaret er delegert skal  dette dokumenteras skrifteleg.

2.5
Instituttleiar (evt. avdelings-/seksjonsleiar/)

Instituttleiar skal ha oversikt over bruken av ioniserande stråling på instituttet, og han har ansvaret for at strålevernet blir teke i vare på laboratoria. Dersom instituttet er delt inn i avdelingar eller seksjonar med eigen administrativ eller valt leiar, kan ansvaret, eller delar av ansvaret, førast over til denne funksjonen med avdelinga/seksjonen som ansvarsområdet. Dette skal i så fall vere skriftleg dokumentert i «HMS-handboka».

Instituttleiar skal rapportere uhell og skadar, som har årsak i ioniserande stråling, til fakultets-/høgskoledirektøren. 

Årsmelding (jf. vedlegg 3) skal sendast direkte til tilsynshavande med kopi til fakultets-/høgskoledirektøren.

2.6
Strålevernskontakt

Det skal vere ein person på kvar eining (fakultet/høgskole, institutt, avdeling/seksjon eller laboratorium) som skal arbeide særskild med strålevern. 

Strålevernskontakten har i oppgåve å 


 koordinere lokal opplæring av nye brukarar 

 ajourføre «Strålevernshandboka» 

 koordinere bruken av persondosimeter (brikkedosimeter) 

 koordinere rutinekontrollar 

 vere fagleg kontaktperson med tilsynshavande når det gjeld strålevern 

Strålevernkontakten skal vere ein av brukarane eller nyleg ha jobba med dette. Arbeidsområdet til strålevernskontakten er alle laboratorium som eininga(ne) brukar, inkludert fellesrom (f.eks. teljerom, hot-lab). Dersom det er fellesrom med fleire strålevernskontaktar, skal arbeidet fordelast mellom desse.

Strålevernkontakten skal innan eit år ha gjennomgått «Grunnkurs i strålevern» og «Vidaregåande kurs i strålevern» og  ta del i alle informasjons- / opplæringsmøtar som tilsynshavende i  strålevern finn nødvendig. 

Strålevernkontakten skal rapportere til fakultets-/høgskoledirektøren.

2.7
Prosjektansvarleg

Kvart prosjekt skal ha ein prosjektansvarleg som har ansvaret for:

 å registrere og melde alle prosjekt som omfattar forsøk med bruk av ioniserande stråling før arbeidet startar

 at laboratoria er i den stand som regelverket krev, og at dei er kontrollerte for bruk av ioniserande stråling før forsøka startar 

 at rutinane er tilfredsstillande og i høve til regelverket

 at dei som er knytt til prosjektet brukar «Strålevernshandboka» 

 at dei som arbeider på prosjektet, har fått den opplæringa som retningslinjene krev

 å leggje forholda til rette slik at rutinane er lette å gjennomføre

 det daglege strålevernet for brukarane i prosjektet

Prosjektansvarleg skal ta del i alle informasjons- / opplæringsmøtar som Tilsynshavande i  strålevern finn nødvendig. 

Prosjektansvarleg skal melde nye og reviderte prosjekt til, samt avtale kontroll av laboratorium med, tilsynshavande (vedlegg 2).

Prosjektansvarleg er ansvarleg for at instituttleiar eller avdelings-/seksjonsleiar (jf. kap. 2.5) får årleg melding om (jf. vedlegg 3):

 prosjektnummer på avslutta prosjekt 

 prosjektnummer på nye (registrerte) prosjekt 

 namn på brukarar, innkjøpskontaktar

 bruken av ioniserande stråling 

· strålekjelder

· radioaktive isotopar med aktivitetsmengder

· motteke (innkjøpt etc.)

· forbruk

 evt endring i rutinar for handtering av radioaktivt avfall

 evt. uhell/skadar (jf. ”Intern melding av skader, nestenulykker og yrkessykdommer”)

Registreringsskjema for prosjekt med kvittering av tilsynshavande, samt dokumentasjon på kontrollerte laboratorium, skal leggjast i «Strålevernshandboka».

2.8
Brukar

Brukaren er den personen som utfører arbeidet med ioniserande stråling. Brukaren er sjølv ansvarleg for å følgje gjevne rutinar, og å bruke tilgjengeleg verneutstyr. Brukaren er og ansvarleg for å melde feil og manglar til prosjektleiar dersom han/ho ikkje sjølv kan  rette feilen/mangelen.

Brukaren skal, før arbeidet byrjar, ha fått intern opplæring. Brukaren skal innan eit år ha godkjent «Grunnkurs i strålevern» og ta del i alle informasjons- / opplæringsmøtar som Tilsynshavande i  strålevern finn nødvendig. 

Brukarar som arbeider med så store mengder stråling at dei ved dei aktuelle arbeidsrutinane kan ha uhell som gjev over 6 mSv i laupet av eit år, skal ha gjennomgått helseundersøking før bruken av ioniserande stråling startar. Slik kontroll skal gjennomførast kvart 3. år

Brukaren rapporterer til prosjektansvarleg.

2.9
Innkjøpskontakt

Alle radioaktive isotopar skal bestillast via innkjøpssentral / kontor  (på den enkelte enhet)  og kvar bestilling skal vere knytt til ein innkjøpskontakt  som er registrert hos innkjøpssentralen. Innkjøpskontaktane er knytt  til dei enkelte prosjekta. Desse innkjøpskontaktane skal signere ved henting, og dei skal registrere isotopen i «Strålevernshandboka».

2.10
Opplæring

2.10.1 
Intern opplæring

Prosjektansvarleg er ansvarleg for at alle brukarane på prosjektet har fått lokal opplæring før oppstart av brukaren sitt første forsøk. Lokal opplæring blir koordinert av strålevernskontakten og omfattar bl.a.:

 gjennomgang av «Strålevernshandboka»

 eigenskapar til aktuelle strålekjelder

 praktiske arbeidsrutinar

 strålevernstiltak

· tid/avstand

· skjerming

· verneutstyr

 tiltak ved søl/uhell

Lokal opplæring blir normalt utført av strålevernskontakten, men delar av opplæringa kan utførast av prosjektansvarleg eller av ein annan brukar på prosjektet dersom det er spesielle praktiske rutinar på dette prosjektet, eller dersom det av andre grunnar er føremålstenleg.

2.10.2 
Grunnkurs i strålevern

Grunnkurs i strålevern blir arrangert ved Universitetet i Tromsø minst ein gong i året dersom det er behov for det. Kurset er en del Bio-3309 (Sikkerhet på laboratoriet, tokt og felt).  Link Det skal vere tilbod om kurs både til brukarar av opne radioaktive kjelder, lukka radioaktive kjelder og røntgen. Dette er kurs på minst 20 timar som skal gje deltakarane kunnskap om stråling slik at dei kan planleggje og gjennomføre forsøk med ioniserande stråling på ein trygg måte. Kurset omfattar bl.a.:

 kva ioniserande stråling er

 definisjon av aktivitet og dose

 biologiske effektar av ioniserande stråling

 prinsipp for dosimetri

 strålevern

 lover, forskrifter

 interne retningslinjer og rutinar

 dokumentasjon

 måleutstyr

 naudprosedyrar

Kurset er obligatorisk for brukarar og strålevernskontaktar innan eit år etter at forsøka er starta. Tilsvarande kurs frå andre universitet i Noreg kan erstatte grunnkurset. Dokumentert kompetanse kan, etter søknad til Universitetsdirektøren, erstatte grunnkurset.  

Verneombod for verneområde kor det blir brukt ioniserande stråling, skal få tilbod om å delta på grunnkurset.

2.10.3 
Vidaregåande kurs i strålevern

Vidaregåande kurs i strålevern blir arrangert ein gong i året ved minst eit av universiteta i Noreg dersom det er behov for det. Det er eit kurs på minst 20 timar som byggjer på grunnkurs i strålevern. 

I tillegg til å utdjupe emna i grunnkurset, skal kurset gje kunnskap om oppgåvene til strålevernskontakten som f.eks. gjennomføring av rutinekontrollar og vurdering av desse.

Kurset er obligatorisk for strålevernskontaktar innan eit år etter utnemninga.

2.10.4 
Informasjonsmøter / Oppfriskingskurs

Tilsynshavande i strålevern vil arrangere informasjons- / opplæringsmøter  ved behov og minst  kvert anna år. Denne opplæringa er obligatorisk for alle brukarar, strålevernskontaktar og prosjektansvarleg. 

Strålevernskontaktar som tidlegare har delteke på «Vidaregåande kurs i strålevern» skal i tillegg delta på oppfriskingskurs (vidaregåande kurs) over 6 timar minst kvart 5. år.

2.11
Strålevernshandboka

Alle einingar (laboratorium, avdelingar/seksjonar eller institutt) som brukar ioniserande stråling, skal ha «Strålevernshandbok». Nummerert handbok vil eininga få av tilsynshavande.

«Strålevernshandboka» skal innehalde:

 erklæringar frå dei som har lese gjennom handboka

 oversikt over personar med ansvar innan arbeid med ioniserande stråling 

 registreringsskjema for registrerte prosjekt

 dokumentasjon på opplæring

 regelverk

 informasjon / HMS-datablad om strålekjelder

 dokumentasjon på innkjøp og bruk av strålekjelder

 kart eller anna forklaring for plassering, lagring og bruk av strålekjelder

 dokumentasjon på kontrollerte laboratorium

 dokumentasjon på rutinekontrollar

Fakultets-/høgskoledirektøren (jf. kap. 2.4) er ansvarleg for «Strålevernshandboka» mens strålevernskontakten skal ajourføre handboka.

Alle brukarane skal gjennomgå «Strålevernshandboka» under lokal opplæring. Alle som har lese gjennom handboka skal kvittere for dette.

3. 
DEFINISJONAR OG FORKORTINGAR

3.1
Definisjonar

Dosimetri:



måling, rekning og vurdering av stråledose
Hot-lab:



laboratorium kor det blir arbeidd med radioaktive isotopar etter regelverket for B-lab.
Ioniserande stråling:

radioaktivitet og røntgenstråling

Isotoplab:



laboratorium kor det blir arbeidd med radioaktive isotopar etter regelverket for C-lab.
Kontrollert område:

område kor personar kan bli eksponert for ioniserande stråling over 6 mSv/år, men ikkje over 20 mSv/år. Utanfor kontrollert område skal doseraten ikkje vere over 7,5 Sv/t.

Lukka radioaktiv kjelde:
eit radioaktivt stoff som er innkapsla på ei måte som tilfredsstiller 






ISO-standard 1677-1977.

Open radioaktiv kjelde:
eit radioaktivt stoff som ikkje er innkapsla etter ISO-standard 1677-1977.

Overvaka område:


område kor personar kan bli eksponert for ioniserande stråling over 1 mSv/år, men ikkje over 6 mSv/år. Utanfor kontrollert område skal doseraten ikkje vere over 7,5 Sv/t.

Prosjekt:



forsøk eller forsøksseriar på eit institutt eller ein avdeling/seksjon som brukar ioniserande stråling. Inndeling av prosjekt kan gå på tvers av forskingsprosjekta.

Søl:




unormal hending som fører til spreiing av radioaktive stoff.

Uhell:




unormal hending som resulterer i at person får, eller risikerer å få, stråledose
3.2
Forkortingar

ALARA
«As low as reasonably achievable»

ALI

«Annual limit of intake»

Bq

Becquerel

Ci

Curie

cpm

counts per minute

cps

counts per second

dpm

desintegrasjonar per minutt

dps

desintegrasjonar per sekund

eV

elektronvolt

Gy

Gray

ICRP

International Commission on Radiological Protection

Sv

Sievert

4.
Generelle rutinar

4.1
Intern registrering
Prosjektansvarleg skal registrere alle prosjekt som inkluderer bruk av ioniserande stråling og melde dette til Universitetsdirektøren v/ tilsynshavande før oppstart av prosjektet. Prosjekt med endringar som ikkje er inkludert i tidlegare registreringar, skal meldast på nytt. Prosjekt som ikkje har brukt ioniserande stråling siste året, blir rekna som avslutta. 

Registrering og melding av prosjekt skal innehalde (jf. vedlegg 2): Link
 prosjekttittel

 prosjektansvarleg

 type forsøk (f.eks. sekvensering, autoradiografi, cellestudium, dyreforsøk, innmerking, kjemisk syntese, instrumentell analyse)

 strålekjelde (radioaktiv isotop, røntgenrøyr etc.)

 maksimum aktivitetsmengd for ​​​radioaktive isotopar

· pr. forsøk

· årleg 

 forventa tid for prosjektet

 kva for laboratorium som skal nyttast

 kva for innkjøpssentral som evt.  blir brukt  ved kjøp av radioaktive isotopar

 namn på brukarar, strålevernkontakt og evt. innkjøpskontaktar

 kva opplæring desse har fått og/eller plan for opplæring

4.2
Krav til laboratorium

Institutt eller avdelingar/seksjonar som brukar ioniserande stråling, eller som i arbeidet genererer røntgenstråling, skal definere overvaka område og kontrollert område kor personar kan bli eksponert for ioniserande stråling. Utanfor overvaka område eller kontrollert område skal doseraten ikkje vere over 7,5 Sv/t.

I overvaka område kan personar bli eksponert for stråling slik at dosen kjem over 1 mSv/år, men i aldri over 6 mSv/år (heilkroppsdose). Dose til hender kan kome over 50 mSv/år, men ikkje over 150 mSv/år.

I kontrollert område kan personar bli eksponert for stråling slik at dosen kjem over 6 mSv/år, men aldri over 20 mSv/år (heilkroppsdose). Dose til hender kan kome over 150 mSv/år, men ikkje over 500 mSv/år.

Overvaka/kontrollert område skal merkast slik at det er klart og tydeleg kor grensene går. Symbol og varselskilt for ioniserande stråling er gjeve i Norsk Standar NS 1029 (vedlegg 1). Link

Overvaka/kontrollert område kan vere avhengig av f.eks. bruk, vedlikehald og reparasjon av utstyr. Prosjektansvarleg er til ei kvar tid ansvarleg for at overvaka/kontrollert område er innanfor merkinga.

Tilsynshavande skal kontrollere laboratorium kor ioniserande stråling skal brukast før dei første forsøka startar. 

Overvaka/kontrollert område skal dokumenterast i ”Strålevernshandboka”.

4.3
ALARA-prinsippet

Følgjande internasjonale reglar gjeld for arbeid med ioniserande stråling:

 Ingen skal arbeide med ioniserande stråling dersom ein ikkje har grunn til å gjere det.

 Alt arbeid med ioniserande stråling skal følgje ALARA-prinsippet (As Low As Reasonable Achievable) ved å

o gjennomføre tiltak for å redusere stråledose så mykje som det er rimeleg å oppnå

o tenkje ALARA-prinsippet gjennom heile prosessen, frå val av metode til prosjektet er avslutta.

· Ingen skal få stråledosar som er over dosegrensene (kap. 4.5.1).Link
Her er nokre tips for etterleving av ALARA-prinsippet:

Metode
 Bruk alternative metodar som ikkje krev bruk av ioniserande stråling, eller metodar som krev mindre stråling, dersom dei gjev like gode resultat

 Dersom forsøket krev ioniserande stråling, bruk stråling med minst mogleg 

· energi (f.eks. alternative radioaktive isotopar)

· aktivitet/strålingstettleik

 Følg prosedyre som er gjennomtenkt og lett å gjennomføre

Fasilitetar/utstyr

 Planlegg kor arbeidet skal utførast

 Sjå til at laboratoriet er kontrollert for bruk av ioniserande stråling

 Ha nødvendig utstyr tilgjengeleg

 Ha aktuelt verneutstyr tilgjengeleg

Rutinar/opplæring
 Instituttet eller avdelinga/seksjonen skal ha «Strålevernshandbok » som er ajourført

 Dei som skal utføre forsøket, skal ha fått lokal opplæring før forsøket startar og sentral opplæring innan eit år

 Brukaren skal vere kjend med bruken av måleutstyr for dose og/eller aktivitet (gjeld ikkje ved bruk av 3H)

 Det skal vere klare rutinar for handtering av radioaktivt avfall der det er aktuelt.

4.4
Arbeidsrutinar

1. Opphald deg kortast mogleg tid i overvaka/kontrollert område, og ha lengst mogleg avstand til strålekjelda.

2. Dersom du oppheld deg regelmessig i overvaka/kontrollert området og blir eksponert for røntgenstråling, -stråling eller høgenergetisk -stråling, skal du bere persondosimeter (brikkedosimeter, jf. kap. 4.5.2).Link Dersom det er sannsynleg at du kan få ein årleg stråledose på 6 mSv pr. år, skal du i tillegg bruke digitalt persondosimeter med alarm. Bruk gjerne og eit berbart doseratemeter for å ha kontroll med strålinga.

3. Bruk blyfrakk eller blyforklede dersom strålinga har energiar som gjer at ho blir bremsa av dette, og dersom du regelmessig er i overvaka/kontrollert området og blir eksponert for røntgenstråling eller -stråling.

4. Dersom du brukar blyforklede, så hugs at denne ikkje skjermar stråling til rygg, armar og hovud (dette gjeld og til dels for blyfrakk). Snu deg derfor mest mogleg slik at bly forkledet eller –frakken skjermar mest mogleg.

5. Under eksponering, sjå til at det ikkje er uvedkomande i overvaka/kontrollert område.


6. For fast plassert utstyr for tekniske analyser og tekniske avbildingar skal doseraten på overflata ikkje vere over 5 Sv/t.

4.5
Skjerming

For å redusere doseraten, kan ein skjerme strålekjelda frå den som blir eksponert. Skjermen bør vere nært, og om mogleg omslutte, strålekjelda. Hugs at:

 radioaktivitet stråler i alle retningar

 røntgenstråling som er fokusert, kan endre retning (”reflektere”) når ho treff eit materiale (”Compton”-stråling)

Skjerminga er avhengig av type stråling:

Røntgen- og -stråling (f.eks. 51Cr, 125I, 137Cs) 

 Må skjermast med materiale med stor tettleik (helst bly)

o hugs at dersom energien er høg nok, kan strålinga gå gjennom bordplata, veggar, golv og tak.

 Skjerminga vil aldri stoppe all stråling

o halveringstjukkleik er den tjukkleiken av eit medium som bremser 50 % av strålinga (to halveringstjukkleikar vil dermed bremse 75 % av strålinga)

 Tjukkleiken på skjerminga vi bør ha er avhengig av (jf. vedlegg 5)Link
o halveringstjukkleiken

 type skjerming 

 energien til strålinga

o aktiviteten/strålingstettleiken. 

Dersom enkeltpersonar er spesielt utsett for eksponering, kan dei bruke f.eks. blyfrakk dersom det gjev god nok skjerming. 0,3 mm bly vil bremse all strålinga (99,997 %) frå 125I (E= 35 keV) mens det vil stoppe bare 13 % av strålinga frå 51Cr (E = 320 keV). For å bremse stråling frå 51Cr effektivt, trengst det 2,5 cm bly (96 % bremsing).

Høgenergetisk -stråling (f.eks. 32P) 

 Gjev stråling som blir stoppa heilt av f.eks.

o 1 cm pleksiglas 

o metall

 Bremsestråling (røntgenstråling) blir danna ved skjerming 

o mykje lenger rekkevidde enn opphavleg stråling

o mest i materiale med store atomkjerner 

 Dersom metall skal brukast for skjerming av 32P

o bør det brukes pleksiglas mellom strålekjelda og metallet

o tjukk blyplate vil derimot kunna stoppe all stråling (inkl. bremsestråling)

 Val av skjerming er avhengig av aktiviteten i kjelda

o kontrollmål med handmonitor (for både -stråling og -stråling) ved skjerming av 32P.

Lågenergetisk -stråling (f.eks. 3H, 14C, 33P, 35S, 42Ca)

 Gjev så svak stråling at ho vil bli stoppa av plast/glas, og dei vil ikkje gå gjennom f.eks. prøverøyret. 

 Normalt ikkje nødvendig å skjerme denne strålinga. 

 Stråling frå desse isotopane gjev stråledose ved søl på hud eller ved inntak.

4.6
Uhell

Arbeidsrutinane skal vere slik at ein unngår uønskt eksponering for ioniserande stråling. Dersom uhellet likevel skulle vere ute, må ein vite kva ein skal gjere for å minimalisere skadane.

1. Vurder situasjonen og sperr evt. av området som kan gje uønskt eksponering. Merk området godt. Doseraten utanfor avsperra område skal ikkje vere over 60 Sv/t.

2. Kontakt tilsynshavande for strålevern og evt. andre som har ansvar innan beredskap. Desse vil vere med på gjennomføring av dei resterande tiltaka. For hendingar som ikkje gjev stråledosar utover bakgrunnsstrålinga, kan strålevernkontakten kontaktast.

3. Utfør nødvendige tiltak ved område kor det kan vere farleg å opphalde seg (f.eks. skjerming eller fjerning av strålekjelde).

4. Vurder strålefaren i området ved bruk av handmonitor for dose eller aktivitet (eller evt. stryktest).

5. Fyll ut skjema  « Skjema for intern melding av skader, nestenulykker og yrkessykdommer» Link slik at 

· uhellet blir dokumentert (viktig ved evt. seinskadar på personar)

· rutinane kan betrast 

6. Ved uhell som kan ha ført til stråledosar over årleg dosegrense (kap. 4.5.1):
· Eventuelt persondosimeter skal sendast umiddelbart til analyse

· personen skal ha medisinsk oppfølging

· instituttleiar eller avdelings-/seksjonsleiar (jf. kap. 2.5) melder til Arbeidstilsynet

· tilsynshavande melder til Statens strålevern

7. Laboratoriet skal ikkje brukast igjen før det ikkje lenger er fare for uønskt eksponering, og før evt. utstyr er reparert.

4.7
Helseovervaking

4.7.1

Dosegrenser

Vi blir alle utsett for bakgrunnsstråling (kosmisk stråling, stråling frå jordskorpa, intern stråling og stråling frå utslepp etter atomprøvesprengingar og atomkraftverk). Gjennomsnittleg årleg stråledose frå bakgrunnsstrålinga i Noreg er 3-4 mSv. «International Commission on Radiological Protection» (ICRP) har fastsett internasjonale dosegrenser for dosar frå anna stråling enn bakgrunnsstrålinga (tilleggsdose).

Vanleg befolkning
Vanleg befolkning skal ikkje utsetjast for årleg tilleggsdose på meir enn 1 mSv (tabell 4.1).  Dette 

inkluderer f.eks. stråledosar ved vanlege røntgenundersøkingar og flyreiser. Studentar og tilsette ved Universitetet i Tromsø som ikkje sjølv brukar ioniserande stråling, har same dosegrense som vanleg befolkning.

Yrkeseksponerte
Brukarar av ioniserande stråling er yrkeseksponerte, og dei skal ikkje vere i risikogrupper (f.eks. gravide, lungesjuke). Yrkeseksponerte kan utsetjast for ein årleg effektiv tilleggsdose på 20 mSv (tabell 4.1). «Annual limit of intake» (ALI) er det inntaket av ein radioaktiv isotop som vil gje ein stråledose på 20 mSv. ALI-verdiar er gjevne i vedlegg 5.
Gravide 
Kvinner skal, etter at graviditet er kjend, og så lenge graviditeten varer, ikkje utsetjast for tilleggsdosar til foster på meir enn 1 mSv. ALI-verdiane for gravide kvinner er 1/20 i høve til yrkeseksponerte. Ved Universitetet i Tromsø skal gravide, etter at graviditet er kjend, ikkje utføre arbeid som ved uhell kan medføre slik stråledose. Dette vil i praksis seie at dei i enkelttilfelle ikkje skal bruke ioniserande stråling.

Gravide som sjølv ikkje ønskjer det, skal ikkje bruke ioniserande stråling sjølv om det ikkje er fare for å nå dosegrensene.

Tabell 4.1. Grenseverdiar for årleg tilleggsdose

	
	Dosegrenser


	
	Yrkeseksponerte (brukarar)
	Vanleg befolkning

	Effektiv dose (heilkroppsdose)
	20 mSv/år
	1 mSv/år

	Ekvivalent dose til
- augelinsa


- hud


- armar, føter
	150 mSv/år

500 mSv/år

500 mSv/år
	15 mSv/år

50 mSv/år

-


4.7.2

Persondosimeter

Eit persondosimeter registrerer berre den strålinga som treff dosimeteret. Pass derfor på å ha persondosimeteret på ein plass som kan vere representativ for den stråledosen du blir eksponert for. Dette kan f.eks. vere på brystlomma på laboratoriefrakken. Intern stråling og stråling på andre kroppsdelar blir ikkje registrert på persondosimeteret. Ingen utslag er derfor ingen garanti for at du ikkje har motteke stråledosar. Bruk av persondosimeter kan altså gje falsk tryggleik.

Brikkedosimeter

Personar som handterer røntgenstråling, -stråling (f.eks. 51Cr, 125I, 137Cs) eller langtrekkande -stråling (f.eks. 32P) skal bere brikkedosimeter. Dette gjeld derimot bare dersom aktiviteten/strålingstetteilken er så stor at stråledosar kan registrerast. Aktivitetsgrensa vil vere avhengig av energien på strålinga og type forsøk, men typisk aktivitetsgrense kan vere 100 kBq pr. forsøk.

-stråling med låg energi (f.eks. 3H, 14C, 33P, 35S, 45Ca) har så kort rekkevidde at dei ikkje vil bli registrert på persondosimeteret.

Brikkedosimeter blir sendt regelmessig til Statens strålevern for analyse.  Resultata av analysane vil derfor kome ei tid etter registreringsperioden. Rutinar med brikkedosimeter blir koordinert av strålevernkontakten.

Digitalt persondosimeter
Personar som i enkelttilfelle kan bli utsett for store stråledosar, skal bere digitalt persondosimeter.

Dette vil til ei kvar tid gje den aktuelle doseraten og dosen, og med alarm ved overskriding av valt grense.

Fingerdosimeter
Brukarar som handterer høge aktivitetar av -emittarar (særleg høgenergetiske som 32P) kan bruke fingerdosimeter for å registrere dosar til hender.

4.7.3

Periodisk helseundersøking

Brukar som brukar så mykje ioniserande stråling at dei ved aktuelle arbeidsrutinar kan ha uhell som gjev stråledosar over 6 mSv i laupet av eit år, skal ha gjennomgått helseundersøking før bruk av slik stråling. Undersøkinga skal ta sikte på å avgjere om det er medisinske grunnar til hinder for at brukaren blir sysselsett med ioniserande stråling. Arbeidstakaren kan fritt velje lege (f.eks. bedriftshelsetenesta), og undersøkinga skal gjennomførast minst kvart 3. år.

4.8
Rutinekontrollar

Institutt eller avdelingar/seksjonar som brukar ioniserande stråling, skal ha rutinekontrollar av arbeidsplass (overvaka/kontrollert området) og tilstøytande område. Dette skal vere i tillegg til evt. kontroll som blir utført i samband med forsøk, og det skal dokumenterast i «Strålevernshandboka».

Dersom ioniserande stråling blir brukt regelmessig, og bruken gjer at det er ein viss sjanse for å finne uønskt stråling, skal det utførast rutinekontroll minst ein gong i månaden. Kontrollen blir koordinert av strålevernkontakten.

5.
Røntgen

Sjå og generelle rutinar, kap. 4.
5.1 Kjøp

Kjøp av røntgenapparat skal bare gjerast etter avtale med tilsynshavande (krev godkjenning frå Statens strålevern).

5.2 Krav til utstyr og merking

5.2.1 

Plassering og merkingar

Røntgenapparat skal vere låst når det ikkje er i bruk, og det skal vere i rom som er låst når det ikkje er under tilsyn, slik at uvedkomande ikkje har tilgang til apparatet.

Standard varselskilt (vedlegg 1) skal plasserast godt synleg på kontrollpanel og på strålekjelde. Skilta skal vere retta den vegen ein nærmar seg. Ved fleire inngangar, skal det vere skilt for kvar veg.

Eksponeringa skal varslas ved  lyd- eller lys signal på røntgen apparatet.

5.2.2

Strukturrøntgenanlegg

(røntgendiffraksjon og røntgenspektroskopi)

På grunn av høgt strålenivå nært vindauget i røntgenrøyret, kan strukturrøntgenanlegg gje skader sjølv etter svært korte eksponeringar. På grunn av låg høgspenning, er hud og auge mest utsett. Strukturrøntgenanlegg skal om mogleg vere konstruert som lukka anlegg og vere fullstendig skjerma under normal drift (< 5Sv/t i 5 cm avstand frå tilgjengeleg plass).

Varselskilt skal ha undertittel ”Strukturrøntgen” (jf. kap. 5.2.1).
5.3
Arbeidsrutinar

Sjå og kap. 4.4.

1. Ver obs på ”Compton”-strålinga (stråling som skiftar retning eller blir ”reflekter” når ho blir bremsa i eit materiale).

2. Bruk deksel (blylokk) framfor strålevindauget når apparatet er under oppvarming eller utprøving.

3. Røntgenstråling opptrer bare når spenning og straum er på. Slå av når du ikkje treng strålinga.

4. Bruk blendar og evt. blytrakt for å redusere storleiken på strålefeltet mest mogleg.

5. Sjå til at strålinga er fokusert på ønskt felt. Ver obs på at primærstråla i enkelte tilfelle kan gå usvekka forbi eksponeringsfeltet.


5.4
Avhending 

Avhending av røntgenrøyr skal bare gjerast etter avtale med tilsynshavande (krev godkjenning av Statens strålevern).

5.5
Uhell

Sjå og kap. 4.6.

Den enklaste måten å fjerne strålekjelda på, ved bruk av røntgenapparat, er å bryte straumen og/eller spenninga.

5.6
Rutinekontrollar

Ved institutt eller seksjonar/avdelingar kor ein brukar røntgenstråling regelmessig, skal ein måle spreitt stråling i og utanfor overvaka/kontrollert området regelmessig samt ved endring av apparatur (jf kap. 4.8).
6.
lukka radioaktive kjelder

Sjå og generelle rutinar, kap. 4.
Dersom røntgenapparat er eit aktuelt alternativ, bør dette brukast.

6.1
Kjøp 

Kjøp av lukka radioaktiv kjelde skal bare gjerast etter avtale med tilsynshavande (krev godkjenning frå Statens strålevern).

6.2
Lagring

Sjå kap. 7.3.

6.3
Arbeidsrutinar

Sjå kap. 4.4.

Ver obs på eventuell ”Compton”-stråling (-stråling som skiftar retning eller blir ”reflekter” når ho blir bremsa i eit materiale).

6.4
Avhending 

Lukka radioaktive kjelder som ikkje lenger er i bruk, skal sendast tilbake til forhandlar eller til anna godkjent deponi. Dette skal bare gjerast etter avtale med tilsynshavande (krev godkjenning av Statens strålevern). 

6.5
Transport 

Sjå kap. 7.6.

6.6
Rutinekontrollar

Ved institutt eller seksjonar/avdelingar kor ein brukar lukka radioaktive kjelder, skal ein regelmessig måle spreitt stråling utanfor kapselen (lekkasjetest) (jf kap. 4.8).

7.
Opne radioaktive kjelder

Sjå og generelle rutinar, kap. 4.
7.1
Krav til laboratorium

Sjå og kap. 4.2.
7.1.1

Vanleg lab (C-light)

Ein kan arbeide med svært små aktivitetar (vedlegg 4) av radioaktive isotopar på eit vanleg kjemisk eller biologisk laboratorium. 

Benkar og inventar (stolar etc.) skal ikkje vere av eit absorberande materiale, og LAF-benkar med horisontal luftstraum skal ikkje brukast. Det skal ikkje vere kontorarbeidsplass på laboratoriet. 

Prosjektansvarleg skal sjå til at laboratoriet til ei kvar tid er lagt til rette etter gjeldande reglar

og spesielt sjå til  at nødvendige skriftelege arbeidsinstruksar  føreligg  (ved behov og på engelsk).

7.1.2

Isotoplab (C-lab)

Ein kan arbeide med radioaktive isotopar på laboratorium med standard for vanleg kjemisk arbeid dersom aktiviteten ikkje overskrid gjeldande grenser (vedlegg 4).
I tillegg til krava for vanleg lab (C-light), skal laboratoriet eller deler av laboratoriet (f.eks. eit avtrekkskap) vere reservert for arbeid med radioaktive isotopar (overvaka område).

Prosjektansvarleg skal sjå til at laboratoriet til ei kvar tid er lagt til rette etter gjeldande reglar

og spesielt sjå til  at nødvendige skriftelege arbeidsinstruksar  føreligg  (ved behov og på engelsk).

7.1.3

Hot-lab (B-lab)

På hot-lab kan ein arbeide med større aktivitetar, men likevel ikkje over aktivitetsgrensene (vedlegg 4).
I tillegg til krava for isotoplab (C-lab), skal laboratoriet vere reservert for arbeid med radioaktive isotopar. Når laboratoriet ikkje er i bruk, skal det vere låst slik at det ikkje er tilgjengeleg for uvedkomande.

Det skal vere ei sluse mellom hot-lab og andre rom. Dessutan er det spesielle krav til golv, veggar, tak, benkar og innreiing.

Det skal vere undertrykk i hot-lab, og ventilasjonen skal gå gjennom avtrekkskap med separat ventilasjonskanal. Avtrekksskapet skal ha tilført vatn, og alle vasskranar, gasskranar og elektriske brytarar skal vere utanfor avtrekksskapet. Benkeplata i avtrekksskapet skal vere skjerma, og veggen bak avtrekksskapet skal vere tilstrekkeleg skjerma mot naborom (ikkje over 7,5 Sv/t på tilgjengeleg plass i naborom)

Hot-lab skal ha handvask som kan brukast utan bruk av hender, og det skal vere nauddusj eller handdusj knytt til handvasken.

Alt arbeid med opne radioaktive kjelder på hot-lab skal registrerast i loggbok med:

 dato

 namn

 radioaktiv isotop

 aktivitetsmengd

 type arbeid / arbeidsstad

Alt glasutstyr som er reservert for bruk på hot-lab skal vaskast på hot-lab.

Fakultetsdirektør er ansvarleg for at hot-lab tilfredsstiller gjeldande krav, mens tilsynshavande for strålevern er ansvarleg for at det er rutinar for bruk av hot-lab

Prosjektansvarleg skal ikkje starte prosjekt på hot-lab dersom det ikkje er lagt tilrette for det aktuelle prosjekt og sjå til  at nødvendige skriftelege arbeidsinstruksar  føreligg  (ved behov og på engelsk).

7.2
Innkjøp

For at uvedkomande ikkje skal kunna få tak i radioaktive isotopar, har vi følgjande rutinar for innkjøpet:

1. Alt innkjøp skal gå gjennom ein innkjøpssentral/kontor ved fakultetet/høgskolen. Fakultets-/høgskoledirektør eller administrativ leiar (jf. kap. 2.4) er ansvarleg for innkjøpssentralen som blir kontrollert av tilsynshavande for strålevern. Den enkelte innkjøpssentral skal dokumentere:

· alle bestillingar med namn og institutt eller avdeling/seksjon

· dato for bestilling

· isotop og aktivitet

2. Alle radioaktive isotopar som bestillas skal ankomme universitetet gjennom Sentrallageret ved MH-bygget der de blir registrert  inn og hentes av innkjøpskontaktene.

3. Sentrallageret på MH-bygget skal dokumentere:

· alle bestillingar med namn og institutt eller avdeling/seksjon

· dato for bestilling

· isotop og aktivitet

· dato for mottak

· utføre kontrollmåling av ankommet sending

Og vidare gi beskjed til  aktuell innkjøpskontor eller innkjøpskontakt og sørge for at innkjøpskontakten signerer  ved utlevering (navn og dato).

4. Kvart prosjekt kan ha inntil to registrerte brukarar (også kaldt  innkjøpskontaktar)  som kan hente dei ankomne radioaktive isotopane på Sentrallageret på MH-bygget.

5. Den som hentar radioaktive isotopar frå innkjøpssentralen, må plassere isotopen for lagring og melde frå til brukaren (evt. levere isotopen direkte til brukaren).

6. Instituttet eller avdelinga/seksjonen skal dokumentere bestilling og mottak av radioaktive isotopar i «Strålevernshandboka».

7. Bruk av elektronisk dispenser med brukarkode kan erstatte punkt 2 og 4-6 over. Den som administrerer dispenseren vil i så fall fungere som innkjøpssentral. 
7.3
Lagring

1. Radioaktivt materiale skal lagrast i avlåst rom/skap som er merkt med standard varselskilt (vedlegg 1) og med informerande tekst (f.eks. ”Lager for radioaktive stoff”). Lageret skal definerast som overvaka/kontrollert område (jf. kap. 4.2)
2. Det skal i « Strålevernshandboka » vere eit kart eller ei anna forklaring som viser alle lagringsplassar for radioaktive stoff på avdelinga.


3. I lagerrommet skal det vere oversikt over kva radioaktive kjelder som er lagra.

4. Merk det radioaktive stoffet/prøven med varselmerking (vedlegg 1), isotop, aktivitet, namn og dato.

5. Totale aktivitetsgrenser (Bq) for lagring er gjevne i vedlegg 4.
6. Radioaktive stoff skal skjermast slik at doseraten til tilgjengeleg plass ikkje er over 7,5 Sv/t. Total årleg stråledose til brukar frå lager skal ikkje vere over 1 mSv (svarer til 0,5 Sv/t til fast arbeidsplass). For andre skal ikkje årleg dose frå lager vere over 0,25 mSv (svarer til 0,1 Sv/t til fast arbeidsplass).


7. Radioaktivt materiale skal ikkje lagrast saman med eksplosiv eller svært brannfarleg materiale.

7.4
Arbeidsrutinar

1. Bruk alltid hanskar og laboratoriefrakk. To par hanskar vil gje betre tryggleik mot kontaminasjon på hendene samt betre vern mot lågenergetisk -stråling. Bruk briller dersom det kan vere fare for sprut, eller for ekstern stråling.

2. Skift hanskar ofte, hanskar kan vere kontaminasjonskjelde. Ved bruk av to par hanskar kan ein bytte yttarste par. Ta av hanskane (begge par) og vask hendene når du går ut av laboratoriet. Dersom du skal halde på utstyr som du har brukt på laboratoriet, kan du ha hanske på den eine handa. Ta aldri på dørhandtak, telefon etc. med hanske.

3. Bruk plastbelagt underlagspapir der det er mogleg.

4. Bruk mest mogleg eingongsutstyr. Glasutstyr som er kontaminert med radioaktivitet, skal ikkje leverast glasvaskeriet, men skal bli vaska av brukaren sjølv. Første skyljevatn blir rekna som radioaktivt avfall.

5. Merk alle prøver/glas etc. med varselmerking (vedlegg 1), namn, dato og innhald (isotop og aktivitet) dersom du må forlate dei, og dersom dei inneheld radioaktive isotopar.

6. Vern deg mot evt. ekstern stråling


 bruk låge aktivitetsmengder


 hald god avstand til strålekjelda


 arbeid kort tid ved strålekjelda



 bruk evt. skjerming 

7. Det er ikkje lov å ete eller drikke på laboratoriet.

8. Automatpipettar som blir brukt regelmessig til arbeid med radioaktive stoff, skal vere reserverast til dette arbeidet.

9. Bruk sug ved filtrering, ikkje overtrykk.

10. Unngå søl med radioaktivitet. Kontroller kontinuerleg med handmonitor under forsøket (dersom isotopen kan detekterast). Søl ikkje radioaktivitet på hud og klede. Ved søl/uhell, tørk opp med ein gong. Jo lenger du ventar, jo vanskelegare er det å få det reint.

11. Etter at forsøket er avslutta, skal arbeidsplassen ryddast og kontrollmålingar utførast med handmonitor (dersom isotopen kan detekterast). Etter forsøk med store aktivitetar (meir enn 30 % av aktivitetsgrense, jf.( vedlegg 4) av radioaktiv isotop som ikkje kan detekterast med handmonitor, skal det utførast stryktest.

7.5
Avfall
Radioaktivt avfall og avfall som kan vere kontaminert av radioaktive isotopar, skal handterast som forklart i «Retningslinjer for avhending av spesialavfall ved Universitetet i Tromsø».Link
Radioaktivitet i vassløysning kan skyldast ut i vask som er merka for dette. Alt anna radioaktivt avfall skal samlast i «Risikoavfallsesker» på laboratoriet. Eska skal:

 ha fast plass i overvaka/kontrollert område (plassering skal vere avmerkt på kart eller på annan måte forklart i «Strålevernshandboka»)

 vere plassert i ein tett boks (f.eks. metallboks) for å unngå søl og evt. ekstern stråling

 skal kunne opnast utan bruk av hender (f.eks. med foten)

 vere ekstra skjerma (bly/pleksiglas) dersom det er radioaktive isotopar i avfallet som kan stråle gjennom eska og metallboksen (< 7,5 Sv/t til tilgjengeleg plass)

 lukkast og merkast før ho blir overfylt, og evt. mellomlagrast på fast plass før levering

 leverast til mottak for vidare avhending etter gjeldande rutinar

Aktivitetsgrenser for radioaktivt avfall er gjevne i vedlegg 4.
7.6
Transport av radioaktive stoff

7.6.1

Intern transport

Dersom radioaktivt stoff skal takast ut av laboratoriet, skal det:

 vere merkt med varselmerking (vedlegg 1)
 skjermast slik at andre personar ikkje blir eksponert for stråling over 7,5 Sv/t

 vere i boks/kar slik at ein unngår søl

 transporterast på ein trygg måte (f.eks. i korg eller på trillebord)

 vere under kontinuerleg tilsyn

7.6.2

Biltransport 

Ved biltransport på offentleg veg, skal radioaktive stoff 

· emballerast slik at det ikkje blir søl, og slik at det toler støyt

 merkast med varselmerking (vedlegg 1), isotop, aktivitet og kontaktperson (merkinga kan vere innanfor emballasjen, men må då vere synleg når emballasjen blir opna)

 plasserast i bilen slik at emballasjen ikkje går sund

 skjermast slik at førar og passasjerar ikkje blir eksponert for stråling (< 7,5 Sv/t)

 ikkje forlatast i ulåst bil

Dersom aktiviteten er over grensene for ”Unntatt materiale” og for ”Unntaksforsendelse”

 (vedlegg 6, tabell V6.1), skal transporten følgje ADR-reglementet.

7.6.3

Flytransport

Frakt av radioaktive stoff i fly skal følgje IATA-reglementet. Det skal sendast med transportfirma som f.eks. SAScargo (skal ikkje sendast med vanleg post):

 avtal med transportfirmaet på førehand

 pakk det radioaktive stoffet i støytsikker, tett emballasje

 skjerming for å minimalisere eksponering utanfor pakken (vil avgjere klassifisering av pakken)

 fyll ut skjema 1540C «Shipper’s Declaration for Dangerous Goods» (klassifisering stort sett som i ADR-reglementet (vedlegg 6), men få dette avklart med transportfirmaet)

7.7
Uhell

Sjå og kap. 4.6.
7.7.1

Kontaminert person

Personar som kan vere kontaminert med radioaktive stoff, skal vaske seg godt og evt. dusje og skifte klede. Det er viktig at dette skjer så fort som mogleg. Personar som kan ha fått inntak av radioaktivt jod, kan ta jodtablett fortast mogleg etter inntaket (innan ½ time).

7.7.2

Oppreinsking av kontaminert område

1. Bruk nødvendig verneutstyr (f.eks. hanskar, laboratoriefrakk, briller, skjerming, skoovertrekk, gassmaske)

2. Merk kontaminert område. Ver sikker på at all kontaminering er innafor merkinga

3. Reingjer kontaminert område ved å tørke frå ytterkanten (utanfor merkinga) og inn mot sentrum av kontaminert område. Bruk reint vatn, såpevatn eller spesielle dekontamineringsvæsker

4. Vask/tørk fleire gonger og kontroller aktiviteten mellom kvar vask (handmonitor/stryktest).

5. Vask til aktiviteten på området er konstant etter fleire vaskingar.

6. Dersom aktiviteten framleis er større enn 40 Bq/cm2, skal området sperrast av til aktiviteten har kome under denne grensa ved naturleg desintegrasjon (jfr. halveringstid, vedlegg 5). For klede, kropp og utanfor arbeidsområde er grensa 4 Bq/cm2
7. Når aktiviteten er konstant etter vasking, og under grensa, kan området definerast som reint

8. Kontaminasjonsmålingane skal dokumenterast i «Strålevernshandboka» eller i loggbok.

7.8
Kontroll av inntak av radioaktive isotopar

Etter forsøk med store aktivitetar av radioaktivitet, og etter uhell kor det kan ha vore inntak av radioaktive isotopar, skal brukaren eller den som kan ha motteke stråledose, bli kontrollert for inntaket. Dette kan i dei fleste tilfelle gjerast ved å måle ein urinprøve i scintillasjonsteljar 2-3 dagar etter evt. inntak.

Inntak av radioaktivt jod kan registrerast ved å måle aktiviteten i skjoldbruskkjertelen (på halsen) med handmonitor.

7.9
Rutinekontrollar

Sjå og kap. 4.8.
Institutt eller avdelingar/seksjonar som brukar opne radioaktive kjelder, skal utføre kontaminasjonskontroll regelmessig. 

Dersom det berre er brukt stråling som lett kan detekterast med handmonitor (aktivitetsmålar), kan denne brukast. Dersom det har vore brukt radioaktive isotopar som gjev lågenergetisk -stråling (f.eks. 3H, 14C, 33P, 35S, 45Ca), skal det utførast stryktest.

